CELEX: 32021R1950
Language: lv
Date: 2021-11-10 00:00:00
Title: Komisijas Deleģētā regula (ES) 2021/1950 (2021. gada 10. novembris), ar ko Eiropas Parlamenta un Padomes Direktīvu 2009/81/EK groza attiecībā uz piegādes, pakalpojumu un būvdarbu līgumu robežvērtībām (Dokuments attiecas uz EEZ)

11.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 398/19
               
            
         KOMISIJAS DELEĢĒTĀ REGULA (ES) 2021/1950
         (2021. gada 10. novembris),
         ar ko Eiropas Parlamenta un Padomes Direktīvu 2009/81/EK groza attiecībā uz piegādes, pakalpojumu un būvdarbu līgumu robežvērtībām
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu 2009/81/EK (2009. gada 13. jūlijs), ar kuru koordinē procedūras attiecībā uz to, kā līgumslēdzējas iestādes vai subjekti, kas darbojas drošības un aizsardzības jomā, piešķir noteiktu būvdarbu, piegādes un pakalpojumu līgumu slēgšanas tiesības, un ar kuru groza Direktīvas 2004/17/EK un 2004/18/EK (1), un jo īpaši tās 68. panta 1. punkta otro daļu,
         tā kā:
         
                     (1)
                  
                  
                     Ar Lēmumu 2014/115/ES (2) Padome apstiprināja Protokolu, ar ko groza Nolīgumu par publisko iepirkumu (3), kas noslēgts Pasaules Tirdzniecības organizācijā. Grozītais Nolīgums par publisko iepirkumu (“Nolīgums”) ir daudzpusējs instruments, un tā mērķis ir Nolīguma pusēm savstarpēji atvērt publiskā iepirkuma tirgus. Nolīgumu piemēro visiem iepirkuma līgumiem, kuru vērtība sasniedz vai pārsniedz summas (“robežvērtības”), kas ir paredzētas Nolīgumā un noteiktas kā speciālās aizņēmuma tiesības.
                  
               
                     (2)
                  
                  
                     Viens no Eiropas Parlamenta un Padomes Direktīvas 2014/25/ES (4) mērķiem ir ļaut līgumslēdzējiem un līgumslēdzējām iestādēm, kas piemēro minēto direktīvu, vienlaikus ievērot Nolīgumā paredzētās saistības. Saskaņā ar Direktīvas 2014/25/ES 17. pantu Komisija reizi 2 gados pārbauda, vai minētās direktīvas 15. panta a) un b) punktā noteiktās robežvērtības atbilst Nolīgumā noteiktajām robežvērtībām, un vajadzības gadījumā tās pārskata.
                  
               
                     (3)
                  
                  
                     Direktīvā 2014/25/ES noteiktās robežvērtības ir pārskatītas. Saskaņā ar Direktīvas 2009/81/EK 68. panta 1. punktu robežvērtības, kas noteiktas minētajā direktīvā, ir jāsaskaņo ar pārskatītajām robežvērtībām, kuras noteiktas Direktīvā 2014/25/ES.
                  
               
                     (4)
                  
                  
                     Saskaņā ar Direktīvas 2009/81/EK 68. panta 1. punktu Komisija pārskata arī minētās direktīvas 8. pantā noteiktās robežvērtības vienlaikus ar Eiropas Parlamenta un Padomes Direktīvā 2004/17/EK (5) noteikto robežvērtību pārskatīšanu. Direktīvas 2014/25/ES, ar ko atcēla Direktīvu 2004/17/EK, 17. panta 1. punktā noteikts, ka Komisija reizi divos gados pārskata robežvērtības, kuras ir spēkā no 1. janvāra. Tādējādi robežvērtības 2022.–2023. gadam būtu jāpiemēro no 2022. gada 1. janvāra.
                  
               
                     (5)
                  
                  
                     Tādēļ Direktīva 2009/81/EK būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Direktīvas 2009/81/EK 8. pantu groza šādi:
            
                        1)
                     
                     
                        panta a) punktā “EUR 428 000” aizstāj ar “EUR 431 000”;
                     
                  
                        2)
                     
                     
                        panta b) punktā “EUR 5 350 000” aizstāj ar “EUR 5 382 000”.
                     
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2022. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 10. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 216, 20.8.2009., 76. lpp.
         
         
            (2)  Padomes Lēmums 2014/115/ES (2013. gada 2. decembris) par to, lai noslēgtu Protokolu, ar ko groza Nolīgumu par publisko iepirkumu (OV L 68, 7.3.2014., 1. lpp.).
         
            (3)  OV L 68, 7.3.2014., 2. lpp.
         
         
            (4)  Eiropas Parlamenta un Padomes Direktīva 2014/25/ES (2014. gada 26. februāris) par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ Direktīvu 2004/17/EK (OV L 94, 28.3.2014., 243. lpp.).
         
            (5)  Eiropas Parlamenta un Padomes Direktīva 2004/17/EK (2004. gada 31. marts), ar ko koordinē iepirkuma procedūras, kuras piemēro subjekti, kas darbojas ūdensapgādes, enerģētikas, transporta un pasta pakalpojumu nozarēs (OV L 134, 30.4.2004., 1. lpp.).